Komission asetus (EY) N:o 1430/97, annettu 23 päivänä heinäkuuta 1997, yhteisön sekä Bulgarian ja Romanian Eurooppa-sopimuksissa määrätyn järjestelmän soveltamista koskevista yksityiskohtaisista säännöistä maito- ja maitotuotealalla annetun asetuksen (EY) N:o 1588/94 muuttamisesta



Virallinen lehti nro L 196 , 24/07/1997 s. 0042 - 0042



KOMISSION ASETUS (EY) N:o 1430/97, annettu 23 päivänä heinäkuuta 1997, yhteisön sekä Bulgarian ja Romanian Eurooppa-sopimuksissa määrätyn järjestelmän soveltamista koskevista yksityiskohtaisista säännöistä maito- ja maitotuotealalla annetun asetuksen (EY) N:o 1588/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen ja niiden jäsenvaltioiden sekä Bulgarian tasavallan välisen assosioinnista tehdyn Eurooppa-sopimuksen soveltamista koskevista eräistä yksityiskohtaisista säännöistä 19 päivänä joulukuuta 1994 annetun neuvoston asetuksen (EY) N:o 3383/94 (1) ja erityisesti sen 1 artiklan, ottaa huomioon Euroopan yhteisöjen ja niiden jäsenvaltioiden sekä Romanian tasavallan välisen assosioinnista tehdyn Eurooppa-sopimuksen soveltamista koskevista eräistä yksityiskohtaisista säännöistä 19 päivänä joulukuuta 1994 annetun neuvoston asetuksen (EY) N:o 3382/94 (2) ja erityisesti sen 1 artiklan, ottaa huomioon tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 22 päivänä joulukuuta 1995 annetun neuvoston asetuksen (EY) N:o 3066/95 (3), sellaisena kuin se on viimeksi muutettuna asetuksella (EY) N:o 2490/96 (4), ja erityisesti sen 8 artiklan, sekä katsoo, että komission asetuksen (EY) N:o 1588/94 (5), sellaisena kuin se on viimeksi muutettuna asetuksella (EY) N:o 1117/97 (6), 4 artiklan 1 kohdassa säädetään, että vuosineljännekselle 1.7.-30.9.1997 todistushakemus voidaan tehdä ainoastaan kymmenen päivän aikana, alkaen 15 päivänä heinäkuuta, jotta Eurooppa-sopimusten lisäpöytäkirjoista käytyjen maatalousalaa koskevien neuvottelujen tuloksia voitaisiin soveltaa 1 päivästä heinäkuuta 1997 ennen lisäpöytäkirjojen voimaantuloa, on tarpeen muuttaa asetus (EY) N:o 3066/95; neuvosto ei ole voinut päättää muutosehdotuksesta ennen 1 päivää heinäkuuta 1997; poikkeukselliset olosuhteet huomioon ottaen ja järjestelmän moitteettoman hallinnoinnin varmistamiseksi todistushakemusten jättöaikaa olisi jatkettava 15 päivällä vuoden 1997 kolmantena vuosineljänneksenä, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1588/94 4 artiklan 1 kohdan viimeinen alakohta seuraavasti: "Kuitenkin 1 päivän heinäkuuta ja 30 päivän syyskuuta 1997 osalta todistushakemus on tehtävä 1 päivää elokuuta välittömästi seuraavien kymmenen päivän aikana." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 368, 31.12.1994, s. 5 (2) EYVL N:o L 368, 31.12.1994, s. 1 (3) EYVL N:o L 328, 30.12.1995, s. 31 (4) EYVL N:o L 338, 28.12.1996, s. 13 (5) EYVL N:o L 167, 1.7.1994, s. 8 (6) EYVL N:o L 163, 20.6.1997, s. 9